汉标黄庭坚发愿文

菩萨狮子王，白净法为身，胜义空谷中，奋迅及哮吼。念弓明利箭，被以慈哀甲，忍力不动摇，直破魔王军。甘露为美食，解脱味为浆，游戏于三乘，安住一切智，转无上法轮 我今称扬，称性实语，以身口意，筹量观察，如实忏悔，我从昔来，因痴有爱，饮酒食肉，增长爱渴，入邪见林，不得解脱。今者对佛发大誓愿 愿从今日尽未来世，不复淫欲；愿从今日尽未来世，不复饮酒；愿从今日尽未来世，不复食肉。设复淫欲，当堕地狱，住火坑中 经无量劫；一切众生，为淫乱故，应受苦报，我皆代受。设复饮酒，当堕地狱，饮洋铜汁，经无量劫；一切众生，为酒颠倒故，应受苦报，我皆代受 设复食肉，当堕地狱，吞热铁丸，经无量劫；一切众生，为杀生故，应受苦报，我皆代受。恭惟十身洞彻，万德庄严。于刹刹尘尘，为我作证设经，歌罗逻身，忘失本愿。唯垂加被，开我迷云，稽首如空，等一痛切。（ 愿我以此，尽未来际，忍可誓愿，根尘清净，具足十忍，不由它教，入一切智——“恭惟”字上轶此七句）